Bosson korraldas veel ühe põneva katseseeria, kus mõlemast soost inimesed said lugeda fabritseeritud politseiraporteid - mees või naine lõi samasoolist inimest pärast seda, kui too oli teda mõnitanud ja tema mehelikkuse/naiselikkuse kahtluse alla seadnud. Psühholoogid palusid katses osalevatel inimestel selgitada, miks raportis kirjeldatud inimene võis vägivaldseks muutuda. Kui kõne all oli naissoost riiukukk, iseloomustasid nii mees- kui naiskatsealused  teda ebaküpse inimesena. Naised ütlesid seda ka meesoost kaklejate kohta. Kuid mehed uskusid, et rusikad käiku lasknud meest oli tõsiselt provotseeritud ning alandus sundis teda ennast kaitsma.